Mul on heameel, et siinsed kaks viimast talve õigustavad igati kõikvõimalike kudumite kandmist. Ei pea kogu talv vihmamantlis ja kummikutes ringi lippama.  Olen ikka mõelnud, et üks uhke oma kätega valmis nikerdatud, kirjatud kamsik võiks garderoobis olla. Niiet võtsin ta kätte ja tegin ära.  Mõte hakkas lihtsalt peale Loorele tehtud mütsi ja kindaid ses liinis nii intensiivselt liikuma, et enam ei saanud pidama.  Selle talvises Rowan Magazine väljaandes on terve kollektsioon nimetusega "Russian Doll". Minu, kui endise sovjeeti-aegse inimese silma jaoks oli seal rohkem ugri-mugrit kui ehtsat venelikkust. Niiet võin julgelt oma šedöövrile sama nimetuse anda:)    Kolm nädalat nikerdasin - muutus ikka ühel hetkel tüütuks küll. Eriti, kui olin juba 2 päeva ainult lõngaotsi peitnud. Aga alla ei saanud kuidagi anda ja siin ta nüüd on.  Minu enda seljas on ta justkui veidi suur, mille peale tütre silm  särama lõi ja ta kamsiku endale selga ajas.  Lubage esitleda Loore seljas.    Koekirju, veergude kaupa, noppisin siit ja sealt, mugandasin enda jaoks. Niiet ma ei oska konkreetselt üheski suunas autoriõigusi jagada.  Värvid said ka nii kokku, kui mul nad lõngakorvist otsati olemas olid.  Peamiselt on siin Rowan Kid Classic - veinipunane "crushed velvet", must "peat", beezhikas "straw", punane "cherry", roheline "spruce", pruunikas "earth", helelilla "lavender".  Mõned värvid lisasin Bergere de France Limalt ja heledam roheline on Gedifra Shetland de Luxe.  Vardad 3,5mm.        hat and mittens                     Modell Loore. Pildistasin ja töötlesin ise.      Suur tänu!